పది నిమిషాల ఆటే మిగిలుంది...
సూపర్ బౌల్ 42
...పరిపూర్ణ సీజన్ ఆశ ప్రమాదంలో పడింది.
సూపర్ బౌల్ విజేతలుగా జెయింట్స్.
సూపర్ బౌల్ 2007లో ఓటమి చాలా బాధాకరం.
"ఏంటీ దారుణం?" అనిపించింది.
ఆ సంవత్సరం, మాదే ఆధిపత్యం. జట్లని చిత్తు చేశాం.
మేము ఎలా ఓడిపోయాం?
చరిత్రలో ఒక గేమ్‌ని మార్చే అవకాశం ఉంటే, దాన్నే మారుస్తా.
కానీ దాన్ని మార్చలేం.
ఫుట్‌బాల్‌లో, జీవితంలో మనం ఎప్పటికీ
పూర్తి స్థాయి పట్టు సాధించలేము అన్నది
నేను నేర్చుకున్న కఠిన పాఠం
ఐదు నెలల తర్వాత 2008 శిక్షణా శిబిరం
చూడండి, గత సీజన్ విషయానికొస్తే...
"గత ఏడాది గురించి వదిలేయండి. గత ఏడాదిని పట్టించుకోవద్దు"
అని నేను చెప్పడం మీరు విని ఉంటారు.
కానీ ఆ 16 విజయాలని మీరు మరిచిపోలేరని నాకు తెలుసు.
మనం ఐదు - 11, ఏడు - తొమ్మిది తేడాతో ఆడిన సీజన్లు చూశాం.
ఆ సీజన్లు మీరు మర్చిపోవాలి అనుకుంటారు,
కానీ 16 - సున్నాని మర్చిపోలేరు.
కోచ్, నేనొకటి చెప్పొచ్చా?
చెప్పొచ్చు.
ఒకసారి గత సీజన్‌ని గమనిస్తే,
మనం కోరుకున్నట్టు ముగించలేకపోయాం,
కానీ మనం కలిసి చేసిందేమిటో తెలుసు, దాన్నుంచి మనం ఎంతో నేర్చుకున్నాం.
అలాగే ముందుకెళ్తామని ఆశిస్తున్నా. ఎప్పుడూ నేను ఉద్విగ్నంగా అయిపోతా,
అందుకే నేను శ్రద్ధ పెట్టాల్సిన విషయాల గురించే ఆలోచిస్తున్నా.
అందరికీ థ్యాంక్యూ.
ఆ సీజన్ గురించి ఎవరైనా ఏమైనా చెప్పాలి అనుకుంటే,
చెప్పడానికి ఇదే సరైన సమయం.
ఎందుకంటే మనం ముందుకు పోతున్నాం.
న్యూ ఇంగ్లండ్‌లో అద్భుతమైన ఒక సెప్టెంబర్ రోజున, గుడ్ ఆఫ్టర్‌నూన్.
ఫుట్‌బాల్ ఆటకి ఇది సరైన రోజు,
పేట్రియాట్స్ 2008 సీజన్ ప్రారంభించడానికి సరైన రోజు ఇది.
- పదండి ఇక! - యా, బేబీ.
మనమేం చేయాలో తెలుసు. మూడు చెప్పగానే విన్ అనాలి.
- ఒన్, టూ, త్రీ! - విన్!
హైక్!
బ్రాడీ నుంచి వేగంగా పాస్
అలా ఫస్ట్ డౌన్‌ మొదలైంది.
ఒక గొప్ప సీజన్‌ కోసం నేను నిజంగా సిద్ధమయ్యాను.
మాది దాదాపు పాత జట్టే, అందుకే ఆలోచించాం,
మనకి ఇది పునరుత్ధానం లాంటిది.
బ్రాడీ, విసురుతున్నాడు.
టామ్ నుంచి బుల్లెట్ లాంటి బంతి.
ఈ సీజన్‌లో వాళ్లు దూసుకెళ్తారని
విపరీతమైన అంచనాలున్నాయి.
టామ్ బ్రాడీ మోకాలుకి దెబ్బ తగిలింది!
టామ్ బ్రాడీ ఎడమ కాలుకి తీవ్రమైన దెబ్బ తగిలింది.
పేట్రియాట్ గణమంతా, ఇప్పుడు ఊపిరి బిగబట్టి చూస్తోంది.
కాలు నేలపై మోపుతుండగా దెబ్బ తగిలింది.
మోకాలు నుజ్జయిపోయింది అనుకోండి.
నాకు ఎప్పుడు దెబ్బ తగిలినా, వెంటనే లేచి నిలబడతానని ఎప్పుడూ చెప్తా.
నేను గట్టివాడినని చెప్పడానికి ఏకైక మార్గం అదే,
నాకు దెబ్బ తగిలినా, ప్రత్యర్ధికి అది తెలియకుండా జాగ్రత్తపడతా.
కానీ ఇక్కడ... నొప్పి తగ్గడం లేదు. చాలా దారుణమైన నొప్పి.
డాక్టర్ పరిగెత్తుకుని వచ్చి నా మోకాలు పరీక్షించాడు,
తన కళ్లు చూస్తేనే చెప్పొచ్చు, దాని అర్ధం ఏంటి అనేది.
టామ్ బ్రాడీ మైదానం బయటకి వెళ్లేందుకు సాయం చేస్తున్నారు.
టామ్ బ్రాడీ గాయం
ఎంత తీవ్రం అనేదానిపైనే ఇక్కడున్న అందరిలోనూ ఉత్కంఠ.
మనకి అత్యంత బాధ కలిగించే విషయం ఏంటంటే,
ఫుట్‌బాల్ చూడటానికి వెళ్లినప్పుడు, నచ్చినవాళ్లకి గాయం కావడం.
టామీకి చాలా దెబ్బలు తగిలాయి.
ఆ దెబ్బలతోనే ఆడాడు తను.
కానీ ఇప్పటి గాయం పూర్తిగా వేరని మాకు తెలిసింది.
టామ్ గురించే అందరం బాధపడుతున్నాం,
తనకి తగిలిన గాయం, తను అలా పడిపోవడం చాలా బాధగా ఉంది.
ఈ జట్టు కోసం టామ్ అందరికంటే ఎక్కువ కష్టపడ్డాడు,
అందుకే తనకిది గట్టి ఎదురుదెబ్బ. తనొక పొజిషన్‌లో ఆడుతున్నాడు.
ఇప్పుడు ఆ పొజిషన్‌లో వేరేవాళ్లు ఆడతారు
అందరూ వాళ్ల పని వాళ్లు కొనసాగించాలి, గతంలో మాదిరే.
గతంలో చేసినట్టే చేయాలి.
ఈ వార్తని టామ్ ఎలా తీసుకుంటాడు?
మీరు ఊహించినట్టే తీసుకుంటాడు.
పేట్రియాట్స్ అభిమానులకి
ఇవాళ చేదు వార్త అందుతోంది.
టామ్ బ్రాడీకి అయిన గాయం, అతడిని ఈ సీజన్ మొత్తానికి దూరం చేస్తోంది.
పేట్రియాట్స్ రికార్డుల క్వార్టర్‌బ్యాక్‌కు
ఏసీఎల్ గాయమైంది, తన ఎడమ మోకాలి లిగమెంట్ దెబ్బతిన్నది.
ఇది చిన్న స్పీడ్ బ్రేకరా లేక పెనుముప్పా?
ఇది పెనుముప్పే.
ఇంత తీవ్రమైన గాయం నుంచి అతనెలా కోలుకుంటాడో ఊహించనే లేము.
గేమ్ అయ్యాక, టామీని చూడటానికి వెళ్లా.
అతని కాలు దిండ్లపై పెట్టారు, తను...
చిన్నపిల్లాడిలా ఏడుస్తున్నాడు.
అది నిజంగా కష్టం. చాలా కఠినమైన సమయం.
చాలా పెద్ద గాయం. నా ఏసీఎల్ చిరిగింది.
ఇటీవలి కాలంలో ఎంతోమంది క్వార్టర్‌బ్యాక్స్ ఏసీఎల్ గాయాలు మీరు చూడొచ్చు.
అది సీజన్ ముగించే గాయం,
కానీ నేను కోచ్ బెలిచిక్ ఆఫీసుకి వెళ్లి చెప్పా,
"నేను ఆడాలి. ఏసీఎల్‌కి ఏడాది చివరలో చికిత్స తీసుకుంటా.
దానికి బ్రేస్ వేసుకోగలను. దానిని కట్టుకుని సీజన్ మొత్తం ఆడతా" అని.
తన మోకాలి గాయం తర్వాత జరిగింది గుర్తుంది.
టామ్ బ్రాడీ ఫుట్‌బాల్ విసురుతున్నాడు.
నేను అనుకున్నా, "ఏంట్రా నీ మోకాలు చితికింది, అయినా ఇక్కడే ఉన్నావు" అని.
నేను అడిగా, "ఏంటి మిత్రమా! ఏమీ కాదు కదా?" అని.
తర్వాత తను ట్రయినింగ్‌ రూమ్‌కి వెళ్లాడు
ఆడనిస్తారో లేదో తెలుసుకోవడానికి.
తను తిరిగొచ్చాడు, ప్లేబుక్‌ని విసిరికొట్టి, తిట్టడం ప్రారంభించాడు.
నాతో, "క్షమించు. ఇవాళ నేను నీతో ఆడటం లేదు" అన్నాడు.
అలాగే ఏదో చెప్పాడు. దాన్ని జీర్ణించుకోలేకపోయాడు తను.
ఆ తర్వాత తనని నేను చూడలేదు. అంతే.
ఆవిరైన ఆశలు
టామీ ఆడటం మొదలుపెట్టాక నాకు తెలిసి,
అన్ని సీజన్లలో కలిపి ఒక్క గేమ్ కూడా మిస్ అయింది లేదు,
కానీ ఇప్పుడు సీజన్ అంతా మిస్ అవుతున్నాడు.
కీలక సమయంలో తను గాయపడటమే దెబ్బకొట్టింది అనుకుంటా...
ఎందుకంటే మా ప్రధాన కోచ్ పనితీరు ఎలా ఉంటుందో
ఏళ్ల తరబడి, తను చూస్తూనే ఉన్నాడు.
ఆటగాళ్లు ఎవరూ శాశ్వతం కాదు.
బిల్‌కి ఆటే ముఖ్యం.
భావోద్వేగాలు ఉండవు. లెక్కప్రకారమే ఉంటాడు.
గ్రౌండ్‌లో ఆడటానికి ఫిట్‌గా లేకుంటే, నీలో సామర్ధ్యం లేకుంటే,
జట్టుకు పనికిరావు అనుకుంటే, తన దృష్టిలో నువ్వు లేనట్టే.
బ్లెడ్‌సో కుడివైపు దూసుకెళ్తున్నాడు.
తను గాయపడ్డాడు.
గేమ్‌లోకి, క్వార్టర్‌బ్యాక్‌గా రెండో ఏడు మాత్రమే అడుతున్న టామ్ బ్రాడీ.
తను జట్టులోకి ఎలా వచ్చాడు అన్న అంశమే
ఇన్నాళ్లూ తనని నడిపించింది.
ఎలా ఉంటుందంటే, "వావ్, డ్రూతో పాటు నేనున్నా. కానీ డ్రూ అద్భుతమైన ఆటగాడు.
తను ఒక్క క్షణం గ్రౌండ్‌లోంచి బైటకి వచ్చాడు. వెంటనే తన ఉద్యోగం ఊడింది.
నేను గ్రౌండ్‌ నుంచి బైటకే రాకూడదు, ఎందుకంటే నేనలా వస్తే,
ఇంకొకడు నా స్థానంలోకి రావడానికి సిద్ధంగా ఉంటాడు"
జిలెట్ స్టేడియం
1999, ట్రెంట్ గ్రీన్‌ గాయపడ్డాడు.
వాళ్లని వార్నర్ సూపర్ బౌల్‌కి తీసుకెళ్లాడు.
2001, బ్లెడ్‌సో గాయపడ్డాడు.
మనల్ని బ్రాడీ సూపర్ బౌల్‌కి తీసుకెళ్లాడు.
అలాగే జరుగుతుంది, క్యాసెల్. నీ పైనే మేము ఆధారపడుతున్నాం.
కమాన్!
చీఫ్స్‌తో గేమ్ అయ్యాక మేము దారుణంగా అయ్యాం,
ఎందుకంటే టామ్ బ్రాడీని మేము కోల్పోయాం.
ఇప్పుడు నేను ముందుకొచ్చి బాధ్యత తీసుకుని
జట్టుని నడిపించాల్సిన అవసరముంది.
"అమ్మ బాబోయ్" అనుకున్నా నేను.
ఇది చాలా కష్టమైన పని,
సుదీర్ఘ ప్రయాణానికి ఆరంభంలో ఉన్నామని నాకు తెలుసు.
అప్పుడే గొడవ మొదలైంది.
క్యాసెల్, బ్రాడీ అవుతాడా?
అంత భయం అవసరం లేదు. నిజంగా, అంత భయం అక్కర్లేదు.
ఈ అఫెన్స్‌ టామ్ బ్రాడీ కోసం తయారైంది,
వాళ్లంతా ఇప్పుడు, హైస్కూల్ స్థాయి తర్వాత ఎప్పుడూ ఆడని వాడితో ఆడాలి.
నాది అబద్ధం అయితే చెప్పండి.
ప్రధాన మీడియా సంస్థలు, ప్రపంచంలోని జనమంతా
నేను హైస్కూల్ స్థాయి నుంచి
గేమ్ స్టార్ట్ చేశానో లేదో తెలుసుకోవాలి అనుకున్నాయి.
జాతీయస్థాయిలో మ్యాట్ క్యాసెల్ 14 ఏళ్ల క్రితం ఒక గేమ్ స్టార్ట్ చేశాడు
అది కూడా లిటిల్ లీగ్ వరల్డ్ సిరీస్‌లో ఫస్ట్ బేస్‌మెన్‌గా ఆడాడు.
పేట్రియాట్స్ వెటరన్ బ్యాకప్‌ని ఎందుకు తీసుకోలేదు? దానికి సమాధానం,
గేమ్ గెలిచేందుకు ఈ కుర్రాడే
మంచి ఎంపికని బెలిచిక్ నిజాయితీగా నమ్మాడు.
ఇది నిజంగా పెద్ద ప్రయోగం.
అది టామ్ బ్రాడీకి ఏ మేర సరితూగుతుంది?
బెలిచిక్‌కి, తను నిర్మించిన సామ్రాజ్యానికి ఏ మేరకు మేలు చేస్తుంది?
ఒక కోచ్‌గా, టామ్ బ్రాడీ స్థానం భర్తీ చేయడం కష్టమైన పని.
ఎప్పటికీ నిలిచిపోయే ఆటగాడు టామ్.
కానీ మనం ఎప్పుడూ గెలిచే మార్గమే చూడాలి. ప్రతి ఏటా అది భిన్నంగా ఉంటుంది.
వేర్వేరు ఆటగాళ్లతో వేర్వేరు పరిస్థితులు ఉంటాయి.
కానీ జట్టుని గెలిపించడానికి అవకాశం ఇచ్చే ఫార్ములా
ప్రతివారం ఒకటి ఉంటుందని నాకు ఎప్పుడూ అనిపిస్తుంది.
బిల్ బెలిచిక్ ప్రధాన కోచ్
జె-ఇ-టి-ఎస్, జెట్స్, జెట్స్!
పేట్రియాట్స్, జెట్స్ బరిలో ఉన్నారు.
జెయింట్స్ స్టేడియంలో వేడిగా, ఉక్కగా ఉంది.
టామ్ బ్రాడీ లేని పేట్రియాట్స్ ఎలా ముందుకు వెళ్తుంది.
గ్రౌండ్‌లోకి రాక ముందు నేను అనుభవించిన ఒత్తిడి గుర్తుంది.
కోచ్ బెలిచిక్ నా దగ్గరకొచ్చి చెప్పాడు,
"మ్యాట్‌, మేము ఇంకెవరినీ తీసుకోవడం లేదు.
కాబట్టి, విమర్శకుల మాటలు పట్టించుకోవద్దు, క్వార్టర్‌బ్యాక్ పొజిషన్‌లో
మనం ఏం చేస్తామనే వాళ్లు అడుగుతారు.
నువ్వు బాగా ఆడబోతున్నావు. నీ ఆట నువ్వు ఆడు."
మ్యాట్ క్యాసెల్ మధ్యలో ఉన్నాడు,
ఎన్ఎఫ్ఎల్ కెరీర్‌లో తొలిసారి గేమ్ స్టార్ట్ చేస్తున్నాడు
తొలి పాస్ ఇచ్చాడు, బాగానే ఆడాడు.
బంతి ఫాక్ చేతుల్లో ఉంది.
కోపెన్ వెనక్కి విసిరాడు. దాన్ని అందుకున్న క్యాసెల్...
అద్భుతంగా ఆడాడు.
తను వాళ్లని అడ్డుకుని నడిపించబోతున్నాడు.
మీరు డిఫెండర్ లేదా పాస్ అడ్డుకునేవాళ్లు అయితే చూడండి.
థర్డ్ అండ్ గోల్. అదుగో మోరిస్, ఎగిరి మధ్యలో దూకాడు.
మొదటి స్టార్ట్‌లోనే మ్యాట్ క్యాసెల్ విజయం సాధించాడు.
అదే నేను చెప్తున్నా!
క్యాసెల్, ఏడో తరగతి నుంచి ఒక్క ఆట స్టార్ట్ చేయలేదని నాకు తెలుసు.
ఇవాళే మొదటిది స్టార్ట్ చేశావు.
ఒక కోచ్‌గా ఆటగాళ్ల సామర్ధ్యం మేరకు ఆడించాలి,
అంతేగానీ ఒక పద్ధతి సృష్టించి అలాగే ఆడాలని ఆటగాళ్లని బలవంతం చేయకూడదు.
మ్యాట్ క్యాసెల్ విషయానికొస్తే, తనలో చాలా నైపుణ్యం ఉంది, తెలివైనవాడు,
చాలా బలిష్టంగా ఉంటాడు, దాంతో మ్యాట్ బలాలు తన నమ్మకం ఆధారంగా
అఫెన్స్‌ని మార్చేందుకు ప్రయత్నించాం.
థర్డ్ డౌన్ మరియు
క్యాసెల్‌ చేతికి బంతి. ముందుకెళ్లాడు.
ఫస్ట్‌ డౌన్‌ కోసం 50 గజాల లైన్ దాకా పరిగెత్తబోతున్నాడు.
రామ్ 48 దాకా ఒక్కడే దూసుకెళ్లాడు.
బంతితో పరిగెత్తడం నా ఆటలో ముఖ్యభాగం.
అఫెన్స్‌లో ఆ ఒక్క అంశం
నేను నిజాయతీగా చెప్పగలను, బ్రాడీ అలా ఎప్పటికీ బంతితో పరిగెత్తలేడు.
కానీ నాలో కాస్త వేగం ఉంది, దాన్ని బెలిచిక్ గుర్తించాడు.
తర్వాత మా అఫెన్సివ్ పద్ధతిని ఆయన సరిగ్గా మార్చాడు.
అడుగో క్యాసెల్. మళ్లీ పరిగెత్తబోతున్నాడు.
తను విజయం సాధించాడు. చూడండి అటు!
ట్యాకిల్ తప్పించుకున్నాడు, ఫస్ట్ డౌన్.
టామీతో పోలిస్తే, తను జింకలా పరిగెత్తుతున్నాడు.
డబ్బాలోంచి మొలాసిస్ పొంగినట్టు ఉండేది ఒకప్పుడు.
ఇప్పుడు జింక వచ్చింది. దానికి తగ్గట్లు సిద్ధం కావాలి.
షాట్‌గన్ నుంచి ముందుకెళ్లాడు క్యాసెల్. పరిగెత్తబోతున్నాడు.
పది లోకి, ఐదు లోకి, సాధించబోతున్నాడు!
టచ్‌డౌన్! మ్యాట్ క్యాసెల్!
టామ్ బ్రాడీ గాయపడ్డాక, వీళ్ల పనైపోయింది అనుకున్నారు అంతా.
అది నిజం కాదు. మ్యాట్ క్యాసెల్ అందరికీ షాక్ ఇచ్చాడు.
ఇదంతా బెలిచిక్ మాయ.
ఆయన తన దగ్గర ఉన్నదాంతోనే సర్దుకుంటాడు.
నో బ్రాడీ, నో ప్రాబ్లం ఫర్ పేట్రియాట్స్
ఆ సమయంలో టామీ చాలా బలహీనంగా ఉన్నాడు.
ఒకవైపు, పేట్రియాట్స్ అద్భుతంగా ఆడుతున్నారు.
ఇంకోవైపు, నువ్వు పక్కన కూర్చున్నావు
అయినా జట్టు ఆడుతోంది, తాము ముఖ్యమని
టామ్ బ్రాడీ సీనియర్ టామ్ తండ్రి
ఎవరూ భావించడం లేదు.
మ్యాట్ క్యాసెల్ స్టార్టింగ్ క్వార్టర్‌బ్యాక్‌గా ఉండటం ఎలా ఉంది?
అద్భుతం!
బయట నుంచి చూస్తుంటే, వాళ్ల ప్రదర్శన కొనసాగుతోందని అర్ధమవుతోంది.
నేను తిరిగి ఆడాలని నిర్ణయించుకున్నా.
అయితే సర్జరీ అయిన మూడు రోజులకి, సూపర్‌హ్యూమన్‌లా కనిపించాలని
నేను తాపత్రయపడ్డా.
తన కాలికి ఇన్ఫెక్షన్ వచ్చింది.
చాలా తీవ్రమైన ఇన్ఫెక్షన్, దాని గురించి డాక్టర్ కూడా భయపడ్డాడు.
కానీ వాళ్లు తిరిగి మరో సర్జరీ చేయాల్సి వచ్చింది.
గత ఆపరేషన్ హిస్టరీ
నేను చాలా బరువు తగ్గా.
నాలో ఉత్సాహం తగ్గిపోయింది.
వెయిట్ లాస్ - యస్, అలసట - యస్, జ్వరం - యస్
నిద్ర పోలేకపోయాను, కూర్చోలేకపోయాను...
నా మోకాలు కదిలించలేకపోయాను. అది బాగా వాచింది.
అది నిజంగా చాలా కష్టకాలం. కానీ నా చుట్టూ చాలా మంది గొప్పవాళ్లు ఉన్నారు.
అలెక్స్ గెరీరో టామ్ వ్యక్తిగత శిక్షకుడు
అతని ఏసీఎల్ రికవరీకి సాయం చేయడం కోసం వెళ్లడం గుర్తుంది.
అవి చాలా క్లిష్టమైన రోజులు.
అలాంటి చాలా రోజులు, ఒక అథ్లెట్,
అదీ ఉన్నతశ్రేణి అథ్లెట్, ఎంతో అత్యుత్తమంగా ఆడినవాడు,
కూర్చుని ఆలోచించాల్సిన పరిస్థితి, తనకి సమయం తప్ప ఇంకేమీ లేదు.
క్రీడా జీవితం ముగిసిపోయిందన్న ఆలోచన.
అదనపు సమయంలో పేట్రియాట్స్ గెలిచారు.
"అలెక్స్, ఇక ఇంతే అయితే? నా మోకాలు ఎప్పటికీ ఇలాగే ఉంటే?"
రెండు సూపర్ బౌల్ చాంపియన్‌షిప్స్...
తను మానసికంగా బలహీనంగా ఉన్నాడు, ఇంకెప్పుడూ ఆడలేను అనుకుంటున్నాడు.
టామీ జీవితమంతా ఫుట్‌బాల్‌ ఆటగాడిగా ఉండాలి అనుకున్నాడు.
ఫుట్‌బాల్ లేకుండా పోవడాన్ని తల్లిదండ్రులుగా మేమూ మరువలేకపోయాం.
తను అలా బాధతో ఉన్నాడు, తనతో పాటూ మేమూ బాధలో ఉన్నాం,
ఆ వేదనలో మునిగి పోయాం,
"మనం ఇష్టంగా చేసే పనికి దూరంగా ఉండలేము."
తొలి గేమ్‌లో బ్రాడీ తప్పుకున్నాక,
క్యాసెల్‌ సరిగ్గా అడుగు పెట్టగలిగాడు.
క్యాసెల్ అందుకున్నాడు, టచ్‌డౌన్‌ కోసం ఎండ్‌జోన్‌కి పరిగెత్తాడు.
యా!
ఈ కుర్రాడిలో సహజ ధృఢత్వం ఉంది అనుకుంటున్నా.
వాళ్లకి జవాబు చెప్పాలంటే, రోజంతా యాక్సిలేటర్‌ వదలకూడదు.
ఎండ్‌జోన్ కార్నర్‌ వైపు క్యాసెల్ విసురుతున్నాడు.
పట్టుకున్నాడు! సరైన త్రో!
ఇవాళ న్యూ ఇంగ్లండ్ పేట్రియాట్స్ తమ ఉద్దేశ్యం స్పష్టం ప్రకటించారు.
నాలుగో క్వార్టర్ ముందు న్యూ ఇంగ్లండ్ పది పాయింట్ల ముందంజలో ఉంది.
హేయ్!
కూర్చోండి! కమాన్. మిత్రులారా, మనం ఇంకా చాలా దూరం వెళ్లాలి.
నేను అర్ధం చేసుకున్న గొప్ప విషయం ఏంటంటే,
మేము ఎంత స్కోర్ ఎంత చేసినా, బిలిచిక్ చెప్పాల్సింది చెప్తాడు.
మనం గెలిచినందుకు సంతోషం,
గెలవడానికి అవసరమైన రీతిలో మీరు ఆడినందుకు సంతోషం,
కానీ ఒకటి అర్ధం చేసుకోవాలి, మనం ఇంతకంటే బాగా ఆడగలం...
మేము ఎక్కడ సరిగా ఆడలేదో దానిపైనే తన దృష్టి, ఎందుకంటే...
అంతా గెలుపు దిశలోనే ఉండాలి.
సరే, ఇది అందరి విజయం. కానీ మనం ఇంకా బాగా ఆడాలి.
ఎన్‌ఎఫ్‌ఎల్‌లో అందరు కోచ్‌లు ఫుట్‌బాల్ కోచింగ్ ఇస్తారు
ఈయన యుద్ధతంత్రం నేర్పిస్తారు.
అనాపొలీస్, మేరీల్యాండ్
ఆయన నేవల్ అకాడమీలో పెరిగాడు.
వాళ్ల నాన్న, అక్కడ కోచ్, ఆయన నుంచే ఈయన చాలా నేర్చుకున్నాడు.
స్టీవ్ బెలిచిక్ బిల్ తండ్రి
చాలా హాయిగా ఉండేది... పిల్లాడిగా, మా నాన్నతో కలిసి
రాత్రంతా నేవీ ఆడబోయే తర్వాత జట్టుకు సంబంధించిన వీడియో చూడటం.
అక్కడ కూర్చుని గేమ్‌లో ఎలా ముందుకెళ్లాలో ఆయన నుంచి నేర్చుకోవడం
చాలా ఆసక్తిగా ఉండేది.
వాళ్ల నాన్న చేసే ప్రతిదీ ఇష్టపడేవాడు తను.
స్టీవ్ చేసే ప్రతిదీ, వాడు చేయాలి అనేవాడు.
వాడు ఇబ్బంది పెట్టేవాడు కాదు. నేర్చుకోవాలనే ఉండేవాడు.
ఇబ్బందిపెట్టే ఏ పనీ తను చేసేవాడు కాదు.
వాళ్ల నాన్న వాడిని ముద్దు చేసేవాడు.
ఇవాళ్టి విజయం నేవీని తూర్పున ఆధిపత్యంలో నిలిచేలా చేసింది,
అది అభినందించదగ్గ విషయం.
ఫుట్‌బాల్‌పై పూర్తిగా
మిలట్రీ వాతావరణం ఉండేది.
టచ్‌డౌన్! అనాపొలీస్‌లో ఇవాళ రాత్రి పండగ జరగనుంది.
అది అలాగే ఉండాలని అనుకున్నా.
అంతకుమించి వేరుగా నేను ఎప్పుడూ చూడలేదు.
నా ఎదుగుదల, నా జీవితంపై దాని ప్రభావం చాలా ఉంది,
నా కోచింగ్ కెరీర్ మీద కూడా ఉంది.
మన మీటింగ్ గదికి వచ్చే దారిలో, వరండా చివరలో
సన్ జు అనే ఆయన సంతకం ఉంది.
అందులో ఆయన మాట ఉంది. "యుద్దం మొదలవక ముందే గెలుపు నిర్ణయించబడుతుంది." సరేనా?
మనం యుద్ధంలో ఉన్నామని చెప్పడం లేదు,
కానీ నేను చెప్తున్నా, ఒక పనికిమాలిన ఆట,
ఒక చెత్త పెనాల్టీ, ఒక తప్పు,
అంతా నాశనం చేస్తుందని అర్ధం చేసుకోండి.
మనం మానసికంగా ధృఢంగా లేకపోతే,
ఆ ఆట కొనసాగించలేము. అది మొత్తం నాశనం చేస్తుంది.
ఇవాళ రాత్రి మీరు పడుకోబోయే ముందు, మీరు దీనినీ చూడొచ్చు.
ఇది చాలా ఇబ్బందిగా ఉంటుంది.
క్వార్టర్‌బ్యాక్ రూమ్‌లో బెలిచిక్ వచ్చి వీడియో ప్రదర్శించినప్పుడు
అవన్నీ చెత్త క్వార్టర్‌బ్యాక్ ప్లేలే.
ఈ పాస్‌ని పూర్తి చేయడం దాదాపు కుదరని పని.
అందరూ వాళ్ల సీట్లలో గింజుకోవడం మీరు చూడొచ్చు.
"దేవుడా, ఆ ప్లే చూపించకుండా ఉంటే బాగుండు" అని.
ఒకసారి, నేను కార్నర్ దాడిని చూడలేదు,
నా వెనక నుంచి తీవ్రంగా ఢీకొట్టారు, "బూమ్!"
బెలిచిక్ వచ్చి చెప్పాడు,
"క్యాసెల్, కార్నర్ దాడి సమస్యకి ముగింపు పలుకుదామా?
ఎందుకంటే మీ అమ్మకి నేను లెటర్ రాయలేను,
'ప్రియమైన మిసెస్ క్యాసెల్, మీ అబ్బాయి చనిపోయాడని చెప్పడానికి చింతిస్తున్నా
ఎందుకంటే ఆ తిక్కలోడు కార్నర్ దాడిని చూసుకోలేక పోయాడు" అని.
వ్యక్తిగతంగా నీపై ఇంకా ఒత్తిడి పెడుతున్నా,
మీ అందరిపైనా మరింత ఒత్తిడి పెడుతున్నా,
ఎందుకంటే ఆ పరిస్థితుల్లోకి వెళ్లినప్పుడు, వాటిని మనం ఎదుర్కోగలగాలి.
ఇది చాలా కష్టమైన జీవితం.
నిజంగానే కష్టం, మిత్రమా!
ఎలాంటి దారుణమైనవాడు దొరికాడు మీకు?
కొన్నిసార్లు...
కొత్త కుర్రాళ్లకి...
...అర్ధమయ్యేది కాదు.
ఎప్పుడూ భిన్నంగా ఆలోచించాలి, తాము చేస్తున్నది ఎందుకు చేస్తున్నామో
అర్ధం చేసుకోవాలని ఎప్పుడూ ఆటగాళ్లకి చెప్తుంటా.
మీరు ఎప్పుడైనా తడి టవల్ తీసుకున్నారా? తడి టవల్?
దాన్ని పిండుతూ, నీళ్లన్నీ పోయి పొడిగా అయ్యేలా చేశారా?
నేను తడి టవల్‌ని. దాన్ని పట్టుకున్న చేతులే బిల్.
ఎలాగైనా నాలోని నైపుణ్యాన్ని పిండాలని కోరుకుంటా, కానివ్వండి!
సిద్ధం కండి, సిద్ధం కండి!
చేతులు కదిలించి, బంతి పట్టుకోండి. బంతి పట్టుకుని చావండి!
నేను బాధ పడ్డా, నేను చిరాకు పడ్డా,
కానీ అదంతా నా మంచికే అని తెలుసు.
అలాగే మేము గెలుస్తున్నాం, నిలకడగా గెలవగలం.
మెరుపులా వచ్చిన బంతి పట్టుకున్నాడు క్యాసెల్. అడుగేసి విసిరాడు.
ర్యాండి మాస్ దాన్ని అందుకున్నాడు!
న్యూ ఇంగ్లండ్‌ పేట్రియాట్స్‌, బెలిచిక్‌కి పెద్ద విజయం.
మా అందరిపై ఎంత కఠినమైన వాతావరణం ఉందంటే,
ప్రతి ఒక్కరూ ఒకే మాట చెప్తున్నారు,
నేను అక్కడ ఉండగా మేము చాలా గెలుస్తున్నాం అని.
టామ్ బ్రాడీ లేకుండానే గెలిచాం.
క్యాసెల్ ఎడమవైపు విసిరాడు, అందుకున్నారు.
ముప్పై అయిదు, నలభై, నలభై ఐదు, యాభై, మిడ్‌ఫీల్డ్ చేరాడు.
చివరిదాకా వెళ్లిపోతున్నాడు. పేట్రియాట్స్ రెచ్చిపోతున్నారు.
మా టైమ్ నడుస్తోందమ్మా.
సీజన్ ముగింపులో వరుసగా నాలుగు గేమ్‌లు గెలిచాం
పదకొండు ఐదుతో నిలిచాలం.
మేమింకా ప్లేఆఫ్స్‌కి వెళ్లలేదు,
కానీ అంచనాలకి మించి సీజన్‌ని ముగించాం.
మేము ఇంకో వారం ఆడాలని కచ్చితంగా కోరుకుంటున్నా,
కానీ జట్టు పట్ల గర్వంగా మాత్రం లేను.
వాళ్లు చాలా కష్టపడ్డారు, ఏడాది మొత్తం నన్ను భరించారు.
వాళ్లు చాలా కష్టాలకోర్చి పోరాడారు.
బెలిచిక్ ఎంత మంచి కోచ్ అనేది చెప్పడానికి ఈ ఏడాదే నిదర్శనం.
నా వరకు, బెలిచిక్ చాలా గొప్పవాడు
టామ్ బ్రాడీ వ్యవహారంలో తను నన్ను ఆశ్చర్యానికి గురిచేశాడు.
క్యాసెల్ తొలిసారి క్వార్టర్‌బ్యాక్‌గా ఆడుతున్నా 11 - 5తో ఉన్నారు.
"బిల్ బెలిచిక్ కింద ఆడుతున్నట్టు ఎవరు కనిపించరు?"
అని నన్ను నేను ప్రశ్నించుకునేదాకా వచ్చా.
టామ్ బ్రాడీ వ్యవస్థీకృత క్వార్టర్‌బ్యాక్ అని నిరూపించిన మ్యాట్ క్యాసెల్
ఇలాంటి విషయాలు జనం మాట్లాడుకుంటుంటే మేము విన్నాం.
నాకు, టామ్‌ లాంటి వాళ్లకి,
ఆ విషయాలు విమర్శలు కావు.
వాటికి బాధ పడను. నా వరకు అవి స్ఫూర్తినిచ్చే విషయాలు,
సరే కానివ్వండి, ఫర్వాలేదులే,
మేమేంటో చూపిస్తాం అన్నట్టు.
ఫుట్‌బాల్ ఎవడి గుత్త సొత్తు కాదు.
ఎవడికి వాడు సాధించుకోవాల్సిన ఆట.
నా కోలుకునే ప్రక్రియలో, రాత్రి పడుకుని మరుసటి రోజుకి కాస్తయినా
మెరుగై లేవాలని ప్రయత్నించేవాడిని.
మా ప్రయత్నంలో ఎన్నో సమాధానాలు దొరికాయి.
క్రమంగా ఒక్కో మెట్టు ఎక్కాం, త్వరలోనే
గ్రౌండ్‌లోకి వెళ్లి ఫుట్‌బాల్ విసరడం మొదలైంది,
తన మొహం నాకు ఇంకా గుర్తుంది. ఇద్దరం చాక్లెట్ షాపులో చిన్నపిల్లల్లా ఉండేవాళ్లం.
తను, "అలెక్స్, యాభై ఏళ్ల వరకూ నేనిది చేయగలను, కదా?"
దీన్ని విసరగలను...
ఆ ఏడాదికి వచ్చేసరికి, నేను శ్రద్ధ తీసుకోవాల్సిన విషయాలు
నివారణ, నియంత్రణ అని అర్ధం చేసుకున్నా.
దెబ్బలు తగలకుండా ఎలా ఉండాలి?
ఆపరేషన్ దాకా వెళ్లే సమస్యలు రాకుండా ఎలా చూసుకోవాలి?
నేను ఎంతసేపు ఆడాలనుకుంటే, అంతసేపు ఆడటానికి
ఏంచేయాలో అదంతా చేయబోతున్నా.
కొంతమంది, తమకి నచ్చింది చేయడానికి,
శరీరానికి రిస్క్ అని తెలిసినా చేయడం, చూస్తే మతిపోతుంది.
కానీ తను చాలా జాగ్రత్తగా ఉంటాడు.
తను అలెక్స్‌తో కలిసి పనిచేస్తాడు, తన శరీరాన్ని జాగ్రత్తగా చూసుకుంటాడు.
తనకి జిసెల్, మా తల్లిదండ్రులు, మా సోదరీమణులు...
అందరి ప్రేమ, మద్దతు ఉన్నాయి.
తను కోలుకోవడానికి కావలసిన అన్నీ దొరికాయి.
2009 సీజన్‌కు ముందు
పేట్రియాట్స్‌ శిబిరంలో, జట్టుతో పాటు టామ్ బ్రాడీ చేరాడు ఇవాళ.
గత సీజన్ ప్రారంభ మ్యాచ్‌లో తన మోకాలికి గాయం అయ్యాక
తనకిదే మొదటి అధికారిక ప్రాక్టీస్.
ఓకే!
క్వార్టర్‌బ్యాక్ క్యాసెల్‌ బదిలీపై చీఫ్స్‌కి వెళ్లాడు.
టామ్ బ్రాడీ కోలుకున్నాడనే న్యూ ఇంగ్లండ్ ఈ ఒప్పందం చేసుకుంది అనుకోవచ్చు.
ఒకటి నిజం, మ్యాట్ క్యాసెల్ లేడు అంటే
ఈ ఏడాదిని ప్రారంభించడానికి టామ్ బ్రాడీ సిద్ధంగా ఉన్నాడని సంకేతం అన్నమాట.
ఇక్కడే ఓ ప్రశ్న తలెత్తుతోంది. ఒకవేళ బ్రాడీ రెడీగా లేకపోతే?
గాయానికి ముందు ఎలా ఉన్నారో
అలాగే ఇప్పుడున్నారని ఎంత నమ్మకంగా ఉన్నారు?
చూడండి. నేను...
ఇక్కడ కూర్చుని మీకు ఎన్నైనా చెప్పొచ్చు,
నా 80 ఏళ్ల దాకా ఆడతాను అనొచ్చు, కానీ విషయం అది కాదు.
నేను ఎంతవరకు ఆడగలనో అది చేయగలను.
బయట ఎదురుచూస్తూ ఉండలేను గేమ్స్ అడటం మొదలుపెడతా.
పేట్రియాట్స్ వర్సెస్ బఫలో బిల్స్
ఏడాది క్రితం, మనమంతా ఇష్టపడే ఈ గేమ్
ఎంతో అస్థిరమైంది, క్రూరమైంది అనుకున్నాం.
తొలి గేమ్ తొలి క్వార్టర్‌లోనే టామ్ బ్రాడీకి గాయమైంది, తన సీజన్ ముగిసింది.
మోకాలి సర్జరీ నుంచి కోలుకుంటున్న ఎంవీపీ కలయికతో,
ఈ సీజన్‌లో న్యూ ఇంగ్లండ్ నుంచి మనం ఏం ఆశించొచ్చు?
ఇదంతా నంబర్ 12 గురించే. రెండేళ్ల క్రితం, 2007 సీజన్,
నేషనల్ ఫుట్‌బాల్ లీగ్ చరిత్రలోనే
అత్యంత విలువైన ఆటగాడిగా నిలిచాడు.
తను అలాగే ఉన్నాడా అనేది మనందరం చూడబోతున్నాం.
సుదీర్ఘ ప్రయాణానికి ఇది అరంభం. త్రీ అనగానే విన్ అనాలి.
- ఒన్, టూ, త్రీ. - విన్!
బ్రాడీ ఈజ్ బ్యాక్!
గొప్ప పునరాగమనం.
బ్రాడీకి 53 వారాల తర్వాత స్వాగతం పలుకుతోంది న్యూ ఇంగ్లండ్.
కమాన్, సిద్ధం కండి!
ఫైవ్ అవుట్.
బ్రాడీకి సమయం దొరికింది.
కానీ చేతులకి అందలేదు, అసంపూర్తిగా ముగిసింది.
టామ్ కాస్త ఇబ్బందిగా ఉన్నాడు. తన గాయమైన కాలునే గమనించబోతున్నా.
అంత తీవ్రమైన గాయం నుంచి కోలుకుని వచ్చిన ఎవరైనా సరే,
నువ్వు ఎంతటివాడివి అయినా సరే, ఆటలో కాస్త వెనుకబాటు ఉంటుంది.
బ్రాడీ ఇంకోవైపు విసిరాడు. అందుకోలేకపోయాడు.
చిన్న చిన్న పాస్‌లలో ఇలా జరగడం ఇప్పటికి ఇది మూడో సారి,
పేట్రియాట్స్ ప్రయత్నిస్తోంది, కానీ కుదరడం లేదు.
బ్రాడీ!
టామ్, చూడు... ప్రశాంతంగా ఉండు.
త్రో పైనే దృష్టి పెట్టు, సరేనా?
వాళ్ల చేతుల్లోకే విసురుతున్నా.
కెవిన్‌కి విసిరావు కదా?
అది విసిరేటప్పుడు అంతా నా మీద పడ్డారు.
- అప్పుడు నిన్ను ఢీకొట్టారా? - అవును!
తన మొహం ముందే ఒకడు ఉండేసరికి దాన్ని తన పైగా ఎగిరేలా వేశా!
సరే, మరోనీకి విసిరింది?
- అది తన చేతుల్లోకి విసిరా! - అది తల మీదుగా పోయింది.
- ఓహ్, అదా? - అవును.
- త్రో మీదే దృష్టి పెట్టు, సరేనా? - సరే.
ఒకరినొకరు గుద్దుకుంటున్నారు, చిన్నపిల్లల ఆటలా ఉంది.
ఇప్పుడు మధ్యలో ఉన్న మాస్‌కి విసిరాడు.
ఆ బ్యాలెన్స్ చూడండి. గ్రౌండ్‌వైపు ఒంగాడు.
ఎడమ కాలుని నేలపై మోపాడు. అలా విసిరాడు బంతిని.
- అదీ టామ్ బ్రాడీ. - అది బాగుంది.
టామ్ బ్రాడీ పుంజుకుంటున్నాడు.
మెల్లగా తన ఆత్మవిశ్వాసం కూడగట్టుకుంటున్నాడు.
మొహం ఎత్తులోకి విసిరాడు, టచ్‌డౌన్! బెంజమిన్ వాట్స్.
టచ్‌డౌన్!
టామ్ బ్రాడీకి 2009 సీజన్‌లో అదిరే ఆరంభం.
తనని 2009లో మొదటి గేమ్‌లో చూసినప్పుడు,
తను పూర్తిగా పుంజుకున్నాడు.
తను బంతిని అద్భుతంగా విసురుతున్నాడు, నిజంగా అద్భుతం ఆ రోజు.
ఆ ఉల్లాసం ఆ ఉత్సాహం, నిజానికి నాలుగు క్వార్టర్ల ఫుట్‌బాల్ నుంచి
క్రమంగా వచ్చింది అదంతా.
చాలా ఉత్కంఠగా అనిపించింది, ఎందుకంటే అక్కడికి చేరడానికి ఎంత కష్టపడ్డాడో తెలుసు.
సోమవారం రాత్రి విజయాన్ని ఎలా ఆస్వాదిస్తున్నారు?
అద్భుతంగా!
ఆ గేమ్‌లో, బ్రాడీ చాలా బాగా కనిపించాడు.
తను కోలుకున్నదానికి అదే సంకేతం.
మీరు పేట్రియాట్స్ అభిమాని అయితే,
"బ్రాడీ, బెలిచిక్ మళ్లీ ఒక్కటయ్యారు.
ఈ జట్టు మళ్లీ సూపర్ బౌల్‌కి వెళ్తుంది" అనొచ్చు.
సెకండ్ అండ్ గోల్, ఫలితం ఇంకా తేలని పరిస్థితి.
తడబడ్డారు. బంతిపై పట్టు కోల్పోయారు.
అబ్బా చ్ఛ!
అయ్య బాబోయ్! ఎండ్‌జోన్‌లో తడబాటు.
బంగారం లాంటి అవకాశాన్ని పేట్రియాట్స్ చేజార్చుకున్నారు.
కానీ మిగతా జట్టు ఆడిన విధానం చూస్తే,
హుషారే లేకుండా పోయింది.
డ్రైవ్... బంతి మిస్ అయింది, అయినా తీసుకుని విసిరాడు.
బెస్ తప్పించుకున్నాడు. ఐదు, ఎండ్ జోన్. టచ్‌డౌన్, మయామి!
బెలిచిక్, న్యూ ఇంగ్లండ్ కష్టాలు కొనసాగుతున్నాయి.
నిన్న పేట్రియాట్స్ ఆట చూశా
వాళ్లు చాలా మంది తెలివైన అనుభవజ్ఞులైన ఆటగాళ్లని పోగొట్టుకున్నారు.
మైక్ రేబెల్, రాడ్నీ హ్యారిసన్, టెడీ బ్రూస్కి.
మీరు అంత మంచి, తెలివైన అరడజను మంది ఆటగాళ్లని వదులుకోకుండా ఉండాల్సింది.
ఈ అనుభవజ్ఞులంతా రిటైర్ అవడమో లేక బదిలీపై వెళ్లడమో జరిగింది.
ఆ ఆటగాళ్లు, నిజంగా ముఖ్యమైన ఆటగాళ్లు,
ఎందుకంటే బిల్ శైలికి తగ్గట్టు కొంతమంది యువకులని కొన్నారు.
ప్రాక్టీస్‌కి వెళ్తున్నాం, ఆడుతున్నాం, మీటింగుల్లో కూర్చుంటున్నాం,
కొన్నిసార్లు సగం మంది నిద్రపోతున్నారు, ఎవరూ దృష్టి పెట్టడం లేదు.
ఈ రెండు జట్లలో ఒకదానికి వచ్చేవారం ఒకే గేమ్ ఉంది.
అంటే అది మీ అంతు తేల్చే మ్యాచ్.
ఆ అనుభవజ్ఞులు లేకపోవడంతో,
బెలిచిక్ తరహ కోచింగ్‌ని కొందరు కొత్త కుర్రాళ్లు ఇష్టపడటం లేదు.
టీమ్ మీటింగుల్లో నన్ను తిడుతుంటే, ఎందుకు ఆయన మాటలు వినాలి,
నన్నెప్పుడు పిలుస్తారు? నా పేమెంట్ ఎక్కడ?
గ్రౌండ్ మధ్యకి విసిరాడు బంతి...
యాభై గజాల దగ్గర ఎవరూ లేరు. తను టచ్‌డౌన్ వరకు వెళ్లిపోతున్నాడు.
మనకి మానసిక ధృఢత్వం లేదు.
మనకి తగినట్టు ఆడేలా ఈ జట్టుని చేయలేను.
నావల్ల కాదు.
చాలా చిరాకుగా ఉంది.
మాకున్న టామ్ బ్రాడీ లాంటి వాళ్లకి అది అర్ధమైంది.
కానీ బ్రాడీ, అంతా తనే చేయలేడు.
ఫస్ట్ అండ్ టెన్, వాళ్ల 17 గజాల్లో ఉన్నారు.
టెయిల్‌బ్యాక్ దగ్గర ఢీకొన్నారు, బంతితో దాటుతున్నాడు 25, 30,
35, 40, 45, 50.
తను చివరిదాకా వెళ్లిపోవచ్చు!
రే రీస్ 83 గజాలు పరిగెత్తాడు
గేమ్ ఓపెనింగ్ ప్లే లోనే.
మనం ఒక్కటి కూడా సరిగా చేయడం లేదు!
తొలి బంతి నుంచే మా ఓటమి మొదలైంది
గేమ్‌లో ఏ దశలోనూ మేము ఏమీ చేయలేకపోయాం.
బంతి విసిరే వీలు దొరికింది.
దూరంగా విసిరాడు, కుడివైపు చివర, శామ్ ఏకెన్ ఉన్నాడు.
ఏకెన్ చేతులకి అందకుండా అడ్డుకున్నారు.
చ్ఛ!
అంతా అయిపోయింది, సీజన్ ముగిసింది.
33 - 14తో పేట్రియాట్స్‌కి ఘోర పరాజయం,
పేట్రియాట్స్ ఆడటానికి రాలేదు.
గత పదేళ్లుగా మనకి తెలిసిన పేట్రియాట్స్ పని అయిపోయిందా?
వార్తాహరులు, అంతిమయాత్రలా ప్రకటిస్తున్నారు.
"డైనాస్టీ అంతమైంది, మట్టికరిచింది, వారిదంతా గతం."
ఇది భయానకం.
పేట్రియాట్స్ జట్టుకి భిన్నంగా
ఈ జట్టు ఉన్నట్టు మీకు అనిపిస్తోందా?
ఇదంతా ఎప్పుడూ జరగనట్టు అనిపిస్తోంది.
ఏడాది వ్యవధిలో మేము సరిగా చేయని
విషయాలు కొన్ని ఉన్నాయి.
ఆ విషయాలని ఇవాళ సరిచేయకపోవచ్చు...
అందులో భాగమే మానసిక ధృఢత్వం, ముందుకు సాగడం, ఇంకా,
"ఈ ఏడాది మేము అనుకున్నట్టు జరగలేదు.
వచ్చే ఏడాది తప్పకుండా మెరుగ్గా ఆడతాం."
మనం కొన్ని పెద్ద మార్పులు చేయాలని అందరూ అర్ధం చేసుకున్నారు.
మాకు మంచి డ్రాఫ్ట్ కావాలి. ఎందుకంటే
- అదృష్టాన్ని పరీక్షిస్తున్నాం. - ఏం దొరికింది?
మేము ధృఢత్వం, దూకుడు ఉన్న ఫుట్‌బాల్ ఆటగాళ్ల కోసం చూస్తున్నాం.
నాలుగు నిమిషాలు మిగిలున్నాయి. నాలుగు నిమిషాలు.
నాలుగో రౌండ్‌లో, మాకు నచ్చిన ఒక కుర్రాడు దొరికాడు.
అయితే, కొన్ని వేరే సమస్యలు ఉన్నాయి.
- ఇంకెంత టైమ్ ఉంది, జిమ్మీ? - మూడు నిమిషాలు.
"ఇందులో కొంత రిస్క్ ఉంది, కానీ తీసుకుంటే
ఫలితం ఉండొచ్చు" అనుకున్నాం.
కానీ పైపైనే చూడటం వల్లే, మాకు అర్ధం కాలేదు
అసలు సమస్యలో ఉన్న తీవ్రత ఏంటనేది.
- ఓకే. - నువ్వు రెడీనా?
ఆ, రెడీ.
ఆరోన్ హెర్నాండెజ్ టైట్ ఎండ్
ఆరోన్ హెర్నాండెజ్‌ని పేట్రియాట్స్ ఎంచుకున్నారు.
ఎన్ఎఫ్ఎల్ ప్రో బౌల్ టైట్ ఎండ్ ఆరోన్ హెర్నాండెజ్‌పై
ఇవాళ హత్య కేసు నమోదైంది.
ఆ జట్టుకు తన గురించి ఏం తెలుసు,
వాళ్లు తనలో మరో కోణం చూశారా? అన్న ప్రశ్న వారికి ఎదురవుతుంది.
సబ్‌టైటిల్స్: బడుగు రవి కుమార్